Lietuvos Respublikos žemės ūkio ministerijai 2024-10- Nr.

Į 2024-10-14 Nr. 24-16170

2024-10-14 Nr. 24-16169

2024-10-14 Nr. 24-16166

DĖL PASTABŲ IR (AR) SIŪLYMŲ ĮSAKYMŲ PROJEKTAMS

UAB ILTE (toliau – ILTE), išnagrinėjusi Lietuvos Respublikos žemės ūkio ministerijos 2024 m. spalio 14 d. Teisės aktų informacinėje sistemoje pateiktus derinti:

Lietuvos Respublikos žemės ūkio ministro įsakymo „Dėl žemės ūkio ministro 2015 m. rugsėjo 16 d. įsakymo Nr. 3D – 691 „Dėl palūkanų, kurias sumokėjo ūkio subjektai, užsiimantys pirmine žemės ūkio produktų gamyba, perdirbimu ir (ar) prekyba, už paskolas apyvartinėms lėšoms papildyti ir (ar) biologiniam turtui įsigyti ir pagal faktoringo sutartis apyvartinėms lėšoms papildyti su individualia garantija, kompensavimo taisyklių patvirtinimo“ pakeitimo“ projektą (toliau – Įsakymo projektas Nr. 1);

Lietuvos Respublikos žemės ūkio ministro įsakymo „Dėl žemės ūkio ministro 2014 m. lapkričio 20 d. įsakymo Nr. 3D – 877 „Dėl palūkanų, sumokėtų už paskolas ir lizingo paslaugas investicijoms finansuoti su garantija, kompensavimo priemonės taisyklių patvirtinimo“ pakeitimo“ (toliau – Įsakymo projektas Nr. 2);

Lietuvos Respublikos žemės ūkio ministro įsakymo „Dėl žemės ūkio ministro 2023 m. spalio 30 d. įsakymo Nr. 3D – 711 „Dėl palūkanų, kurias sumokėjo ūkio subjektai, užsiimantys pirmine žemės ūkio gamyba ir (ar) žemės ūkio produktų perdirbimu ir nukentėję 2023 metais nuo labai smarkaus vėjo, labai smarkios audros ir (ar) labai stambios krušos, už suteiktas paskolas kompensavimo taisyklių patvirtinimo” pakeitimo” (toliau – Įsakymo projektas Nr. 3),

teikia pastabas ir (ar) siūlymus:

atsižvelgiant į pasikeitusią ILTE Pinigų plovimo ir (ar) teroristų finansavimo prevencijos bei tarptautinių sankcijų įgyvendinimo politiką, siūlome Įsakymo projekto Nr. 1 20.1. papunktį išdėstyti taip:

„20.1. jei pirmine gamyba užsiimančiam subjektui, jo vadovui, atstovui, pirmine gamyba užsiimančio subjekto nuosavybės ir valdymo struktūroje esantiems asmenims, naudos gavėjui, arba fiziniams ir juridiniams asmenims, kurių naudai bus naudojama paskola, sandorio ir (arba) mokėjimo bei tiekimo grandinėje dalyvaujantiems subjektams yra taikomos tarptautinės sankcijos ir (ar) ribojamosios priemonės, taip pat sankcijos, kurias nustato, taiko ar administruoja Jungtinių Amerikos Valstijų Vyriausybė (įskaitant Jungtinių Amerikos Valstijų Iždo departamento Užsienio lėšų kontrolės biurą (angl. The Office of Foreign Assets Control of the U. S. Department of the Treasury), Jungtinė Didžiosios Britanijos ir Šiaurės Airijos Karalystė”.

atsižvelgiant į tai, jog Lietuvos Respublikos žemės ūkio ministro 2014 m. lapkričio 20 d. įsakyme Nr. 3D – 877 „Dėl palūkanų, sumokėtų už paskolas ir lizingo paslaugas investicijoms finansuoti su garantija, kompensavimo priemonės taisyklių patvirtinimo“, nėra numatytų nuostatų, susijusių su Pinigų plovimo ir (ar) teroristų finansavimo prevencijos bei tarptautinių sankcijų įgyvendinimo politika, siūlome Įsakymo projektą Nr. 2 papildyti šiomis nuostatomis:

„131. Pagalba neteikiama, jei ūkio subjektui, jo vadovui, atstovui, nuosavybės ir valdymo struktūroje esantiems asmenims, naudos gavėjui, arba fiziniams ir juridiniams asmenims, kurių naudai bus naudojama paskola, sandorio ir (arba) mokėjimo bei tiekimo grandinėje dalyvaujantiems subjektams yra taikomos tarptautinės sankcijos ir (ar) ribojamosios priemonės, taip pat sankcijos, kurias nustato, taiko ar administruoja Jungtinių Amerikos Valstijų Vyriausybė (įskaitant Jungtinių Amerikos Valstijų Iždo departamento Užsienio lėšų kontrolės biurą (angl. The Office of Foreign Assets Control of the U.S. Department of the Treasury)“.

„132. Pagalba negali būti teikiama užtikrinant Lietuvos Respublikos pinigų plovimo ir teroristų finansavimo prevencijos įstatymo ir 2018 m. liepos 18 d. Tarybos reglamento (ES) 2018/1046 reikalavimus, jei ūkio subjektas, jo vadovas, atstovas, nuosavybės ir valdymo struktūroje esantys asmenys, naudos gavėjai yra susiję su pinigų plovimu, teroristų finansavimu ir mokesčių vengimu“.

Įsakymo projektui Nr. 3 pastabų ir (ar) siūlymų neturime.

Generalinis direktorius Dainius Vilčinskas

Giedrė Valbasytė, el. p. giedre.valbasyte@ilte.lt